Anə́ ḿból Ńtondôbə émēn á ngákad. 14Ńdɔ Nabúkodonosôr a ngákə ai Yerúzalɛm ásə̄ á məkaban, miǹtōmbā mísə, ai bədzōē bəzimbi bə́sə, bod awóm bakúda, miǹkə́kə́ŋ mísə ai bəlwí bikie bə́sə, təge ai é mod a lígi, səsalá fɔ́ɔ́ hə miǹzózōé mí bǒd yā ńnam. 15A kə́lə́ ai ǹkúkúmá Yoyakîn á Babilón ai nyiá ǹkúkúmá, biníngá bə́ ńkúkúmá, bəbɔ bísíé yā ndá ǹkúkúmá, bənyiá bodo mvīé yā ńnam a ngánɔŋ bə́sə miǹkóm á Yērúzalɛm a kə́ ai bɔ́ á Babilón. 16Bəbələ bə́ ákúmá, bəzimbi bə́sə, á tâŋ bakúda zamgbál, miǹkə́kə́ŋ ai bəlwí bikie, akúda m̀bɔ́g ai é bod bəvɔ́g fɔ́ɔ́ bə́ ngábə́ dzǎm bɔ̌ bītá, ńdɔ ǹkúkúmá Nabúkodonosôr a ngáman kə ai bɔ́ bə́sə á Babilón. 17Ńdɔ ǹkúkúmá yǎ Babilón á ngátə́le Matanya, ndóm nyǎŋ Yoyakîn, ǹkúkúmá á məyian móé, a tséndé nyē dzwé a yolé nyē dzwé nâ Sédésias. Sédésias, ńkúkúmá mvúā yā Yúda.